पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायत राज विभाग में कनिष्ठ लिपिक (एलडीसी) भर्ती की अस्थायी सूची में शामिल अभ्यर्थियों के दस्तावेजों की जांच करने का मंगलवार को अंतिम दिन है। मंगलवार शाम 6 बजे तक दस्तावेजों की जांच नहीं कराने वाले अभ्यर्थियों को नौकरी लगने का एक अवसर हाथ से निकल सकता है। इसके बाद जिला परिषद की ओर से दस्तावेजों की जांच नहीं की जाएगी। वहीं मंगलवार को अंतिम दिन होने से सुबह से ही दस्तावेज जांच कराने वाले अभ्यर्थियों की महाराजा आदर्श स्कूल में बनाए केंद्र में भीड़ लगी रही। काउंटरों पर लंबी कतारे लग गई और हर अभ्यर्थी को डेढ़ से दो घंटे का इंतजार करना पड़ रहा है।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि पंचायती राज विभाग में कनिष्ठ लिपिक (एलडीसी) सीधी भर्ती के लिए 23 मई को जिला परिषद ने 1016 पदों के लिए ढाई गुणा 2539 अभ्यर्थियों की मेरिट सूची जारी की थी। इसके बाद 27 मई से हवामहल के पीछे स्थित राजकीय उच्च प्राथमिक विद्यालय (महाराजा आदर्श) में अस्थायी सूची में शामिल अभ्यर्थियों के दस्तावेजों की जांच की जा रही है। जिला परिषद की ओर से 7 जून को चयनित अभ्यर्थियों की फाइनल कट ऑफ लिस्ट जारी होगी और अभ्यर्थियों से आपतियां मांगी जाएगी। सूची में शामिल अभ्यर्थियों के दस्तावेजों की जांच के बाद 10 जून तक पंचायत समिति आवंटित कर नियुक्ति पत्र दिए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn